في يوم من الأيام، غراب صدف انه طار فوق بحيرة. لما بص على البحيرة، شاف أجمل طير شافه في حياته. كانت وزة وريشها أبيض زي التلج. الوزة كانت بتلعب مع الطيور التانية بسعادة، بتتكلم وبترقص. وكان باين ان كل الطيور بتحب تقعد معاها. لما بص على ريشه، لقاه أسود زي الفحم. الغراب اتغاظ جداً من الوزة. "ازاي الوزة عندها ريش حلو كده؟" قال الغراب. المفروض يعمل ايه في ريشه؟ فضل يفكر كتير.

بعدين، الغراب قرر انه هو كمان عايز يبقى عنده ريش أبيض زي الوزة. من اليوم ده، الغراب بدأ يعيش زي الوزة. نقل بيته من الغابة للبحيرة. وبدأ ياكل نباتات المية زي الوزة. حاول على قد ما يقدر يتكلم ويرقص مع الطيور التانية. والأهم من كده انه كل يوم، كان الغراب بيغسل ريشه، على أمل انه يبقى أبيض. حتى انه راح البحيرات والترع اللي جنبه عشان يغسل ريشه لأنه فكر ان مية البحيرة مش كفاية عشان يغسل ريشه. بس مهما غسل ريشه جامد، فضل أسود.

وعشان كان بياكل بس نباتات المية، بدأ يخس ويضعف. وبعد كام يوم، الغراب مات.
ليه الغراب عايز يعيش زي الوزة؟
عايز يصاحب الوزة عايز يشوف ريش الوزة الأبيض عايز ياكل نباتات المية عايز يبقى وزة